သေဋ္ဌဉာဏာလင်္ကာရ

ဘဒ္ဒန္တ သေဋ္ဌဉာဏာလင်္ကာရ (၁၆ မတ် ၁၉၇၉ ဖွားမြင်) သည် (၁၇) ပါးမြောက် တိပိဋကဓရ တိပိဋကကောဝိဒ သာသနာ့အာဇာနည် အရှင်မြတ်တစ်ပါး ဖြစ်သည်။ရေဦး တိပိဋကဆရာတော် အဖြစ်လည်း ထင်ရှားသည်။ (၇၇) ကြိမ်မြောက် တိပိဋကဓရ တိပိဋကကောဝိဒ ရွေးချယ်ရေး စာမေးပွဲ တွင် အဘိဓမ္မပိဋက အဘိဓမ္မာ (ဒုတိယပိုင်း) နှစ်ကျမ်း ကို သဘောရေးဖြေဆို၍ အောင်မြင်တော်မူခဲ့သည်။

 ရှင်ရဟန်းဘဝ 
အရှင် သေဋ္ဌဉာဏာလင်္ကာရ​လောင်းလျာကို စစ်ကိုင်းတိုင်းဒေသကြီး၊ ရေဦးမြို့နယ်၊ ရွာဗုကြီးရွာတွင် ခမည်းတော် ဦးတင်စောနှင့် မယ်တော် ဒေါ်အုံးခတို့က ၁၃၄၀ ပြည့်နှစ်၊ တပေါင်းလပြည့်ကျော် (၄)ရက် သောကြာ​နေ့တွင် ဖွားမြင်ခဲ့သည်။

၁၃၆၁ ခုနှစ် တန်ခူးလပြည့်ကျော် (၁၁)ရက် တနင်္ဂနွေနေ့တွင် (၇)မိုင် စော်ဘွားလေးကျောင်းတိုက် ဆရာတော်ဘဒ္ဒန္တဣန္ဒာစာရကို ဥပဇ္ဈာယ်ပြုလျက် ရဟန်းအဖြစ်သို့ ရောက်ရှိ​တော်မူခဲ့​သည်။

 အောင်မြင်ခဲ့သော စာမေးပွဲများ 
ဘဒ္ဒန္တ သေဋ္ဌဉာဏာလင်္ကာရ​ အမြင့်ဆုံးအောင်မြင်ခဲ့သော စာမေးပွဲများနှင့် ဘွဲ့တံဆိပ်​တော်များမှာ အောက်ပါအတိုင်းဖြစ်သည်။
 တိပိဋကဓရ တိပိဋကကောဝိဒ 
၂၀၂၅ ခုနှစ်တွင် ကျင်းပသော (၇၇)ကြိမ်မြောက် တိပိဋကဓရ တိပိဋကကောဝိဒ ရွေးချယ်ရေးစာမေးပွဲတွင်  နိုင်ငံတော်မှဆက်ကပ်သော တိပိဋကဓရ တိပိဋကကောဝိဒဘွဲ့တံဆိပ်တော်ကို အလှူခံရရှိတော်မူ  (၁၇) ပါးမြောက် တိပိဋကဓရ တိပိဋကကောဝိဒ သာသနာ့အာဇာနည်အဖြစ် ပေါ်ထွန်းလာခဲ့သည်။

 ကိုးကား 

Category:ဗုဒ္ဓဘာသာရဟန်းများ
ကဏ္ဍ:မြန်မာ ဗုဒ္ဓဘာသာ ရဟန်းတော်များ